ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

cu privire la darea în folosință a unui teren de 150 mp către Fundația Eco-Mont

Consiliul Local al comunei Valea Ierii, întrunit în ședința ordinară din data de 26 octombrie 2017,

Luând cunoștință de cererea nr.21 din 19.09.2017 înaintată de către Fundația Eco-Mont din Valea Ierii și înregistrată la nr.2022 din 19.09.2017, pentru atribuirea în folosință gratuită a unui teren în suprafață de 150 situat în zona Întreiere, locul numit Vîrful Cornului pentru depozitarea unui container metalic de aproximativ 2,7x6 m echipat cu o antena radio și echipamentul specific unei stații radio care se dorește a fi realizat prin proiectul: „Soluții moderne pentru dezvoltare durabilă la comunele membre în Asociația GAL Lider Cluj”,

Având în vedere prevederile:

a) art.36 alin.(1), alin.(2) lit.”c”, art.47. precum şi ale art.124 din Legea administraţiei publice locale nr.215/2001, republicată, cu modificările şi completările ulterioare,

b) art.15 alin.(1), lit.a)din Legea nr. 50/1991, privind autorizarea executării lucrărilor de construcţii, cu modificările și completările ulterioare; c) Hotărârii Consiliului Local nr.47 din 15.06.2009, privind atribuirea ca aport în natură la constituirea SC Raiar Development SRL a terenului din domeniul privat al comunei Valea Ierii, situat în zona Întreiere;

d) Extrasului de Carte Funciară nr.50032 Valea Ierii; e) Actul constitutiv al SC Raiar Development SRL;

Luând act de :

a) expunerea de motive a primarului comunei Valea Ierii, în calitatea sa de iniţiator, înregistrat la nr.2480 din 24.10.2017; b) raportul de specialitate înregistrat la nr. 2483 din 24.10.2017; c) raportul Comisiei de specialitate nr.3 a Consiliului Local Valea Ierii;

În temeiul prevederilor art. 45 alin. (1) și alin. (3) din Legea administraţiei publice locale nr.215/2001, republicată, cu modificările şi completările ulterioare,

H O T Ă R Ă Ș T E:

**Art.1.** Se aprobă de către Comuna Valea Ierii, prin Consiliul Local Valea Ierii, în calitate de asociat al SC Raiar Development SRL, ca această societate să dea în folosință gratuită(comodat), pe termen de 10 de ani, către Fundația Eco-Mont cu sediul în comuna Valea Ierii, satul Valea Ierii, nr.166, a unui teren în suprafață de 150 mp din terenul înscris în CF nr.50032 Valea Ierii, adus ca aport în natură de către comuna Valea Ierii la costituirea SC Raiar Development SRL, cu elemente de identificare prevăzute în anexa nr.1 și plan de încadrare în teritoriu prevăzut în anexa nr.2, care fac parte integrantă din prezenta hotărâre.

**Art.2.** Se aprobă Contractul de comodat prevăzut în anexa nr. 3, care face parte integrantă din prezenta hotărâre.

**Art.3.** Administratorul SC Raiar Development SRL este împuternicit să semneze contractul de comodat și actele adiționale ulterioare care vor fi încheiate cu Fundația Eco-Mont.

**Art.4.** Secretarul comunei Valea Ierii, va transmite prezenta hotărâre Instituției Prefectului Județului Cluj pentru verificarea legalității, Primarului Comunei Valea Ierii și Fundației Eco-Mont, pentru cunoaștere și aplicare întocmai.

Președinte de ședință, Contrasemnează:

Mircea Handru Secretar,

Nelia-Crenguța Mariș

**Nr.53 din 26.10.2017**

***Prezenta hotărâre a fost adoptată cu respectarea prevederilor legale privind majoritatea de voturi, astfel: 8 voturi “pentru” din totalul de 9. Consilieri locali prezenţi: 8 din totalul de 9 consilieri locali în funcţie.***